Eesti Anestesioloogide Selts

**EAS JUHATUSE KOOSOLEKU PROTOKOLL**

Mäo 3. juuni 2020 nr 2-2020

Juhatas Juri Karjagin

Protokollis Veronika Reinhard

Võtsid osa: Raido Paasma, Kerli Vijar, Kadri Tamme, Tuuli Metsvaht, Hans-Erik Ehrlich (veebi vahendusel)

**Päevakord:**

1. Pädevused
2. Käesoleva aasta koolitustoetuste staatus
3. Sügiskoosolek
4. Valimistega seotud küsimused
5. Balti kongress
6. Üsasisese transpordi juhend
7. Sünnituse valutustamise juhend
8. Kevad 2021
9. ESA eksam ja meie residentuur
10. **Päevakorrapunkt**

**Kuulati:**

Pädevuse taotlemiseks esitati neli avaldust. Retsensendid andsid ülevaate pädevustest.

**Otsustati:**

Anda pädevus 5 aastaks järgmistele anestesioloogidele: Rein Kruusat, Eve Vaarmets, Mati Eivak

Anda pädevus 3 aastaks Vladimir Kolbassovile, kuna tema koolitustundide maht oli nõuetekohasest oluliselt väiksem ning koolituste seotus erialaga oli väike.

1. **Päevakorrapunkt**

**Arutati:**

Seoses koroonaviirusepideemiaga on paljud koolitused ära jäänud. Seega ei ole olnud/ei ole koolitustaotluse saajatel võimalik planeeritud koolitustel osaleda. Samas võib olla nii, et osad koolitustoetuse saajad on juba kulutusi teinud, mida ei ole võimalik tagasi saada.

**Otsustati:**

Koolitustoetuse saajatel jääb koolitustoetus alles, nad võivad seda kasutada järgmisel aastal. Samuti on lubatud esitada näiteks kahed lennukipiletid või majutusarve, kui see jääb koolitustoetuse summa piiresse.

1. **Päevakorrapunkt**

**Kuulati:**

Juri Karjagin teavitas, et 13.11.2020 on kokku lepitud ühisseminar põletusarstidega. Nüüd on selgunud, et ortopeedidel on 14.11.20 kokku lepitud seminar radioloogidega ja on tekkinud idee kaks üritust ühendada. Kohaks pakutakse Vihula mõisa (senini oli plaan pidada seminar Tallinnas, PERHis). Samas on põletusarstidega seminaril kaasatud ka EEMAS.

**Otsustati:**

Täpsustada Vihula mahutavust ning erinevate seltside seisukohta sellisest ühisüritusest.

1. **Päevakorrapunkt**

**Kuulati:**

Juri Karjagin tõstatas küsimuse, mis saab valimistest, kui tuleb koroonaviiruse 2. laine ning üldkoosolekut korraldada ei saa.

**Arutati:**

Üldkoosolek on võimalik kokku kutsuda ka nt. Zoomi või Teamsi koosolekuna, kui kogunemine ei ole piirangute tõttu võimalik.

Selleks on aga vaja eelnevalt ette valmistada valimisplaan A ja B. See tuleks läbi mõelda ning valmis teha sügisel, et liikmetel oleks aega plaaniga tutvuda ning oma osalus tagada.

**Otsustati:**

Vajalik on kodulehte muuta nii, et oleks võimalik turvaline sisselogimine, suletud tsooni olemasolu. Volitati Hans-Erik Ehlichi otsima tänapäevast e-teenuse pakkujat, kes seda võimaldaks.

1. **Päevakorrapunkt**

**Kuulati:**

Juri Karjagin andis edasi informatsiooni, et Balti Kongressi sügisel 2020 ei toimu.

1. **Päevakorrapunkt**

**Arutati:**

Seltsile on saadetud arvamuse avaldamiseks üsasisese transpordi juhend. Tekkisid küsimused, millise tasemega meedik seda transporti läbi viib, kuidas hinnatakse KTGd ja mis selle teadmisega transpordil peale hakata, millised on võimalused lapse abistamiseks. Samuti on oluline raseda ema seisundi hindamine nii enne transporti kui transpordi ajal. Dokumendiga tuleb veel tutvuda ning tööd teha ja siis anda tagasiside.

1. **Päevakorrapunkt**

**Kuulati:**

Juri Karjagin andis teada, et Haigekassalt ei saadud toetust sünnituse valutustamise juhendi kaasajastamiseks. Siiski on naistearstide ja ämmaemandate selts ning anestesioloogide selts võtnud ette selle juhendi kaasajastamise. Juri Karjagin palus töörühma toetada koosoleku läbiviimise kulude katmisega.

**Otsustati:**

Ühehäälselt otsustati, et EAS toetab sünnituse valutustamise juhendi kaasajastamise töörühma ühe koosoleku korraldamist.

1. **Päevakorrapunkt**

**Arutati:**

Kevadeks 2021 võiks planeerida sellel aastal koroonaviiruspuhangu tõttu ära jäänud meeskonnakoolituse. Sügisel 2021 on plaanis ühisüritus psühhiaatritega.

1. **Päevakorrapunkt**

**Kuulati:**

Juri Karjagin rääkis residentuuriprogrammis tekkinud ideest, et ESA eksami kirjalik osa EDAIK võiks olla üks osa meie riiklikust eksamist, mille residendid teevad residentuuri lõpetades. On teatud kulud, mida ülikool suudaks maksta selle eksami eest. Samuti vajaks veidike muutmist residentuuriprogramm, kuna hetkel on mõned teemad meie programmis katmata.

**Otsustati:**

Seltsi juhatus toetab standardiseeritud eksami läbiviimist ühe osana residentuuri lõpueksamist.

Järgmine EASi juhatuse koosolek lepitakse kokku hilissuveks elektrooniliselt.

Juri Karjagin Veronika Reinhard

juhataja protokollija

/allkirjastatud digitaalselt/ /allkirjastatud digitaalselt/